اقتباس:
المشاركة الأصلية كتبت بواسطة iraqieagle
السلام عليكم اخ سعد
قبل فترة اذا تذكر انت نزلت موضوع عن محاسن ومساؤي الe60 وانا بوقتها ذكرت انو السيارة بيها هذا الصوت المزعج من اول ما اشتريتها وبحيث اتعودت عليه واتوتقعت السبب من الاطارات لان اول ما اشتريت السيارة اشتريتلها تايرات جديدة وما جيكت الرمانات او البولبرنكات كلت ما معقولة السيارة موديل 2007 ويخرب بيها بولبرنك ....بس بعد قراءة موضوعك رح اجيك الرمانات الخلفية واشوف اذا منها السبب (اكدر افحصها بنفسي اذا ارفعها جك وافر التاير بايدي لو الا يم ابو الترصيص يالله تبين او يبين الصوت؟). بالمناسبة شلون اعرف الرمانات المستعملة مال تشليح اذا زينة او لا؟
و عليكم السلام
اني هم متوقعت الصوت من البولبرنات لان كان عندي 740 ماشيه 250 الف و ما بيه اي صوت
بالنسبه للفحص لازم جهاز بلنص من هذا القديم يعني يفر التاير بالجهاز و هوه مشدود بالسياره و يبين اذا بي اي صوت لاكن اذا رفعت السياره و فريت التاير بيدك ميبين اذا خربان اولا لان لازم يفتر سريع
بالنسبه للبولبرنات افضل شي من التشليح و اشتري مال صقر e39 احسن و ارخص و نفسه طبق الاصل و تكدر تفحصه بس تفره بيدك يصير قوي شوي و مابي صوت و تكدر تتفق ويه البائع تاخذه على الضمان
اني اخذت واحد على الضمان ب60 الف
بالتوفيق و اي استفسار اني حاضر